Edvard Munch videregående skole

Edvard Munch videregående skole er lokalisert i Ullevålsveien 5 i Oslo. Skolen ble åpnet 17. august 2015 i lokalene der Statens håndverks- og kunstindustriskole holdt til frem til 2010. Bygningen ble tegnet av arkitekt Bredo Greve, og sto ferdig i 1903. FuthArk arkitekter AS har vært arkitekt for rehabilitering og ombygging av huset til videregående skole. 

Edvard Munch videregående skole er en profilskole innen kunst og estetiske fag. Studiespesialisering er likevel det største utdanningsprogrammet. Skolens sammensetning av utdanningsprogrammer gjør det mulig å kombinere programfag fra ulike linjer. Skolens tilbud inkluderer:
 studiespesialisering  
 kunst, design og arkitektur (tidligere studiespesialisering med formgivingsfag)
 musikk, dans og drama: dans og musikk 
 design og håndverk med programområdene blomsterdekoratør, design og trearbeid, design og gullsmedhåndverk og design og tekstil

Utdanningsprogrammene studiespesialisering med formgivingsfag og Musikk, dans, drama (musikk) ble overført fra Manglerud videregående skole, som ble nedlagt våren 2015. Danselinja, som opprinnelig ble etablert ved Fagerborg videregående skole, ble i 2014 flyttet til Blindern videregående skole for igjen å bli flyttet til Edvard Munch videregående skole i 2015. Skolen tok også over tilbud innen design og håndverk - blomsterdekoratør og design og trearbeid ble flyttet fra Holtet videregående skole, gullsmedhåndverk fra Elvebakken videregående skole og design og tekstil fra Kuben videregående skole. Studiespesialisering ble etablert som et nytt tilbud ved skolen.

Rektorer
 2021-: Ellen Lysne
 2015-2020: Stein Kristian Dillevig (til Tangen videregående skole)
 2014-2015: Ellen Larsen (fra Bogstad skole, til Høvik skole)

Munchrevyen
Munchrevyen sine oppsetninger: 
 2016: "Skrik" (Terningkast 4 i Aftenposten Osloby)
 2017: "Spotfight" (Terningkast 6 i Aftenposten Osloby)
 2018: "Revylusjon" (Terningkast 6 i Aftenposten Osloby)
2019: "Mellom Sofaputene" (Terningkast 5 i Aftenposten Osloby)
2020: "Munchrevyen Live" (Terningkast 5 i Aftenposten Osloby)
2022: "Meg" (Terningkast 6 i Aftenposten Osloby)

Referanser

Eksterne lenker 
 Offisielt nettsted 
 Oslo kommune Utdanningsetatens nettside om skolen
 Munchrevyen sin wikipediaside

Videregående skoler i Oslo
Skoler i bydel St. Hanshaugen
Utdanningsinstitusjoner etablert i 2015
Edvard Munch
Skoler i Norge navngitt etter personer